2024. gada 15. jūlijā

**ATBILDES UZ PRETENDENTU JAUTĀJUMIEM**

**Jautājums Nr.3:**

Pretendents lūdz precizēt:

“Nolikuma 13.1. punkts “*Pretendenta iepriekšējo 5 (piecu) gadu laikā (2020., 2021., 2022., 2023. un 2024. gads līdz piedāvājuma iesniegšanas dienai) ir pieredze ne mazāk kā 1 (viena) elektrostatiskā filtra piegādē un uzstādīšanā vismaz 5 MW biokurināmā katlumājai*”.

Vai Pretendents ir tiesīgs iesniegt pieredzes apliecinājumu par objektiem, kas pabeigti 2019. gadā, bet kopā nepārsniedzot norādīto 5 gadu periodu?”

**Atbilde:**

Jā, pretendents var norādīt pieredzi par pilnu 2019. gadu.

**Jautājums Nr.4:**

Pretendents lūdz norādīt esošo iekārtu izvietošanas plānu un pieslēgumu vietu komunikācijām.

**Atbilde:**

Provizorisko iekārtu izvietojumu skatīt pievienotajā plānā *Pielikums Nr.1.*

**Jautājums Nr.5:**

Kādam ir jābūt minimālajam garantijas termiņam uzstādītajām iekārtām, tā kā līguma projektā ir norādīta iespēja pievienot atšķirīgus garantijas termiņus iekārtām un veiktajiem darbiem un programmnodrošinājumam.

**Atbilde:**

Pielikuma Nr.11, 2. punkts norāda, ka “nevar būt īsāks par 60 mēnešiem (5 gadiem) no dienas, kad objekts nodots ekspluatācijā”. Attiecināms gan uz iekārtām, gan programmnodrošinājumu.

**Jautājums Nr.6:**

Lūdzam skaidrot Tehniskās specifikācijas pielikuma B1. “Emisiju mērījumi” būtību.

**Atbilde:**

Emisiju mērījumi norāda šī brīža situāciju. Pielikuma Nr.11, 4. punkts norāda sasniedzamās prasības “elektrostatiskam filtram jānodrošina putekļu daudzums ne vairāk par 15 mg/m3 pie 6% O2 (**pēc elektrostatiskā filtra**)”.